Public procurement notice: Contract Notice
Published: 2024-03-08
Region: EL301
Contract type: Supplies
Procedure: Open procedure
CPV classification: 34114121 | 34114400: Vans | 34121000: Buses | 34142000: Lifting and handling vehicles
Estimated value: 25439516.13 EUR
Submission deadline: 2024-04-11
Award criteria: quality, price
EU fund: eu-funds

Technical requirements: Η αναθέτουσα αρχή, με την παρούσα προσκαλεί τους ενδιαφερόμενους οικονομικούς φορείς σε ηλεκτρονικό διεθνή διαγωνισμό με ανοικτή διαδικασία του Άρθρου 27 του Ν. 4412/2016 για την ανάθεση σύμβασης αναφορικά με: «Ειδικά μέσα περιπολίας και απομάκρυνσης πολιτών και οχήματα που συμβάλουν στην επιχειρησιακή ετοιμότητα», συνολικού προϋπολογισμού τριάντα ένα εκατομμύρια πεντακόσιες σαράντα πέντε χιλιάδες ευρώ (31.545.000,00€), συμπεριλαμβανομένου Φ.Π.Α. [προϋπολογισμός μη συμπεριλαμβανομένου Φ.Π.Α. ανερχομένου (24%): είκοσι πέντε εκατομμύρια τετρακόσιες τριάντα εννέα χιλιάδες πεντακόσια δέκα έξι ευρώ και δέκα τρία λεπτά (25.439.516,13€), και Φ.Π.Α. έξι εκατομμύρια εκατόν πέντε χιλιάδες τετρακόσια ογδόντα τρία ευρώ και ογδόντα επτά λεπτά (6.105.483,87)]. Στον ανωτέρω προϋπολογισμό συμπεριλαμβάνονται όλες οι υπέρ τρίτων κρατήσεις, τέλη, δασμοί, καθώς και το Ειδικό Τέλος Ταξινόμησης.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η Αναθέτουσα Αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο ή στο Μητρώο Κατασκευαστών Αμυντικού Υλικού με αντικείμενο σχετικό με την υπό προκήρυξη προμήθεια. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον έναν οικονομικό φορέα που είναι μέλος της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι Οικονομικοί Φορείς απαιτείται να διαθέτουν μέσο γενικό ετήσιο κύκλο εργασιών των τριών (3) τελευταίων διαχειριστικών χρήσεων/οικονομικών χρήσεων, ή εφόσον είναι λιγότερες από τρεις, για τις οικονομικές χρήσεις κατά τις οποίες δραστηριοποιούνται, κατ’ ελάχιστον ίσο με εκατό χιλιάδες ευρώ (100.000,00 €) (χωρίς Φ.Π.Α.), για το σύνολο των Τμημάτων της Σύμβασης, τα οποία ο εκάστοτε Οικονομικός Φορέας διεκδικεί, σύμφωνα και με τη δήλωσή του στο Έντυπο Προσφοράς & Προσδιορισμού Διεκδικούμενων Τμημάτων Σύμβασης σύμφωνα με το Υπόδειγμα 5 του Τεύχους 2 «Υποδείγματα» της Διακήρυξης. Σε περίπτωση ένωσης οικονομικών φορέων, οι παραπάνω ελάχιστες απαιτήσεις δύνανται να καλύπτονται αθροιστικά από τα μέλη της ένωσης.
Οι Προσφέροντες, για κάθε Τμήμα το οποίο διεκδικούν θα πρέπει κατά τη διάρκεια της περιόδου από 01-01-2021 μέχρι και την καταληκτική ημερομηνίας υποβολής προσφορών της παρούσας Διακήρυξης να έχουν εκτελέσει και ολοκληρώσει μία (1) ή περισσότερες συμβάσεις προμήθειας αντίστοιχων ειδών, η αξία των οποίων (σωρευτικά) συμπεριλαμβανομένων υπέρ τρίτων κρατήσεων (και Ειδικού Τέλους Ταξινόμησης για οχήματα), χωρίς Φ.Π.Α., και μη συμπεριλαμβανομένων τυχόν δικαιωμάτων προαίρεσης/αναπροσαρμογής κλπ, να ισούται τουλάχιστον με ογδόντα χιλιάδες ευρώ (80.000,00 €) του εκτιμώμενου προϋπολογισμού των Τμημάτων τα οποία διεκδικεί: Η απαίτηση της παρ. 2.2.6.1, σε περίπτωση υποβολής προσφοράς από ένωση οικονομικών φορέων και διεκδίκησης περισσότερων του ενός Τμήματος, μπορεί να καλύπτεται αθροιστικά από τα μέλη της ένωσης. Σε περίπτωση συμβάσεων που έχουν υλοποιηθεί από ένωση οικονομικών φορέων, λαμβάνεται υπόψη το μέρος της σύμβασης που υλοποιήθηκε από τον Προσφέροντα/μέλος ένωσης που επικαλείται την σχετική εμπειρία. Σε κάθε περίπτωση, διευκρινίζεται ότι για την επικαλούμενη συμμετοχή Προσφέροντος/μέλους ένωσης σε ένωση οικονομικών φορέων θα πρέπει να προκύπτει με σαφήνεια ότι η σχετική εμπειρία πληροί σωρευτικά τις προϋποθέσεις της παρ. 2.2.6.1.
Κατά την εκτέλεση της σύμβασης ο Ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του ν. 4412/2016. Η τήρηση των εν λόγω υποχρεώσεων από τον Ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.